
Lugejale 


Nii, nagu mõtled, nii ka juhtub 


Kui sa kurdad kogu aeg, et sul ei ole seda, teist või kolmandat, keskendud probleemile. 
Mõtted kannavad endas energiat. Kui sa keskendad on mõtted sellele, mis on negatiivne, 
lisad negatiivsust oma ellu! 

Mõtle siis parem sellele, mis sinu arvates on positiivne. Võid üllatuda, et seda ei olegi 
olnud nii vähe. Hinda seda, mis on sinu elus olnud hea. Nende hulka kuuluvad ka 
negatiivsed kogemused, kui sa oled neist võtnud õppust. See on eriti tähtis just siis, kui näed 
oma eluteel jälle kogunevat raskuseid.Ütle endale: ,, Sain juba kord hakkama samasuguses 


olukorras, küllap saan seegi kord!” Raskused on osa inimese elust, neid me ei saa vältida. 
Kuid me ei tohi lasta neil valitseda enda üle. 


Heinar Kudesita--“" 


Meniere i organisatsioonide tegevus mujal maailmas 


Tänu oma tegevusele ja internetile on mul aja jooksul kogunenud üsnagi arvestatav hulk 
Meniere i organisatsioonidesse kuuluvaid inimesi, kellega mul on kirjavahetus. Uurisin 
hiljuti nende käest, kuidas tegutsevad nende liidud ja ühingud. 


SUOMEN MENIERE - LIITTO RY 
MENIERE FÖRBUNDET | FINLAND RF 


Soome Meniere-liidu sekretär vastas selliselt: „Soome Meniere-liiduga võivad liituda kõik 
soovijad elukohast sõltumata. Aastane liikmemaks on 20 eurot. Selle sisse kuulub vastava 
kirjanduse jagamine (ajakiri Meniere-posti, mis ilmub neli korda aastas, brošüürid ja muu 
teabematerjal), teabepäevad ja koolitused. Ühingut rahastab peaasjalikult RAY (Raha- 
automaatti Yhdistys) ehk siis hasartmängude = organisatsioon. = Piirkondlikud 
organisatsioonid võivad kehtestada erineva liikmemaksu. SML-iga teevad koostööd mitmed 
ala spetsialistid. Viimastel aastatel on suurenenud märgatavalt tugirühma MeniTuki 


osatähtsus.” 


Üks Kanada Meniere organisatsioone kuulub sealse Vaegkuuljate Liidu juurde, nagu meiegi 
oma ja tegutseb üsna samadel põhimõtetel. Minu sealne kirjasõber, Karin Hendrikson, 
rääkis sellest nii: „Meie liitu kuuluvad kõik inimesed, kellel on probleeme kõrvadega. Seega 
siis ka menieerikud ja tinnituse all knnatavad. Koostöös spetsialistidega korraldame 
kokkusaamisi ja pakume uusimat teavet. Meil ilmub vastavat kirjandust, mida 
organisatsiooni liikmetele toimetatakse tasuta. Korraldatakse ka toitumisnõustamist. ” 


Ce D D Canadian Organization 
for Rare Disorders 


Tegemist on Kanadas asuva harvaesinevate haiguste organisatsiooniga, mis koondab muu 


Canadian 


Hard of Hearing 


Association 


NEWFOUNDLAND 8 LABRADOR 


hulgas ka menieerikuid. Põhiliselt on orienteeritud oma liikmete õiguste eest seismisele. 


Meniere's Society 


Suurbritannias tegutsev Meniere ühing. Liikmelisus ei nõua Suurbritannias elamist. 
Liitumistasu £ 20, järgnev aastatasu £ 16. Väljapool UK-d elavale inimesele vastavalt £ 34 
ja £ 24. Organisatsiooni liige saab liikmekaardi ja informatsioonilise materjali. Kolm korda 
aastas antakse välja ajakirja Spin, mis on liikmetele soodushinnaga. Võimalus oma 
tervislikku seisundit kontrollida. Saada teavet uusimate uurimis- ja ravitulemuste kohta. 
Võimalus osaleda soodushinnaga organisatsiooni poolt korraldatavatel üritustel. Õigus 
osaleda tegevuskava väljatöötamisel ja juhtkonna valimisel. 


Austraaliat ja sellele lähemaid riike hõlmav organisatsioon, mis asutati 1970. aastal 
neuroloogide ja neurokirurgide poolt, olles nii üks väheseid vastava ala organisatsioone, kus 
osalevad aktiivselt spetsialistid. Ühendust saab võtta Facebookis nimega Brain Foundation 
või aadressil 


http://brainfoundation.org.au/about-us 


WHIRLED FOUNDATION 


support for chronic imbalance sufferers 


Austraalia = tasakaaluprobleemidega inimeste ühendus pakub oma liikmetele: 


* Võimalust tellida kvartalis ilmuvat ajakirja Eguilibrium 


e Iga kuu ilmuvat Monthly eNEWS 

* Koolitust 

e Nõustamisteenuseid 

e Võimalust saada osa Vestibulaarinformatsiooni ja Uuringute Keskuse tööst 
e Kutset liikmete kokkutulekutele ja muudele üritustele 


Liitumistasu pensionäridele $ 80, liikmelisuse uuendamine $ 20, 
tööealistele vastavalt $ 100 ja $ 40 


Menieerikuid koondavaid organisatsioone on palju. Valisin siinkohal välja vaid need, 
millega mul mingisugune kontakt on olnud. 


Heinar Kudevita 


Tinnitus ja stress 


Tinnitus on üks kõige tavalisem olukord, mida inimesed tunnetavad. Umbes üks 
kümnendik Suurbritannia täiskasvanutest kannatab pideva tinnituse all. Huvitav on 
seejuures see, et paljud inimesed kinnitavad, et see ei tekita neile probleeme. Siiski tajuvad 
inimesed tinnitust erinevalt. Üks põhjuseid selleks näib olevat stressi tase, mida inimesed 
tunnevad. Kui inimesel on kõrge stress, talub ta ka tinnitust halvemini, kui need, kelle 
stressitaluvus on kõrge või kelle stressi ei ole 


Mis on stress? 


Ilmselt on igaüks kogenud teatavat stressi oma elus. Stress esineb siis, kui meie 
vajadused ei vasta meie ressurssidele, teisisõnu bioloogilistele, psühholoogilistele või 
sotsiaalsetele võimalustele. 


Stress võib ilmneda, kui teie vajadused on liiga kõrged või kui teie elu nõuab teilt liiga 
palju kiirustamist. Kuid samas võib see esineda ka siis, kui teil puudub motivatsioon millegi 
saavutamiseks ja te ei leia oma elule otstarvet. Vastupidiselt levinud arvamusele ei ole stress 
meie tervisele alati halb. Teatud stress või erutus võib olla positiivne ja aitab keskenduda 
ülesandele. Stresshormoonide aktiviseerumine võib aidata meie kehal teha teatavaid asju, 
näiteks võidelda ohtliku olukorraga või pääseda ohutusse kohta. Seetõttu lühiajalises 
perspektiivis võib stress meie jaoks hästi toimida. Pikemas perspektiivis võib pikaajaline 
ebasoodne stress olla meie kehale ja meelele väga ebamugav. 


Kuidas ära tunda stressi märke? 


Stressi sümptomid vahelduvad väga laias skaalas erinevatel inimestel, kuid mõned ühised 
jooned on sellel siiski, kui vaadelda meie keha, mõttemaailma ja harjumusi. 


Füüsilised märgid: 
* Pingesolek 


* Kiirenenud pulss 


* Hingeldamine, haigutamine 

* »Liblikad kõhus” 

* Iiveldus 

* Sagedane vajadus tualettruumi külastamiseks 
* Higistamine 

* Halb keskendumine 


* Häiritud uni 


Muutused mõttemaailmas: 


Kui me arvame, et oleme ähvardavas olukorras, et midagi läheb valesti või on juhtunud 
midagi halba, on meil tõenäoliselt esimene mõte, et olukord on väga keeruline, võib-olla 
isegi liiga raske, et sellega hakkama saada. Näiteks: 


"Ma ei suuda sellega toime tulla." 
"Ma ei saa enam kunagi olla terve." 


Samuti on tõenäoline, et meie mõtted keskenduvad just sellele, mis tekitab meil stressi. 
Seetõttu võib olla raske keskenduda muudele asjadele. Üks tulemus on see, et probleem 
muutub oluliseks. Seda protsessi nimetatakse selektiivseks tähelepanuks. 


Stressi märke meie käitumises: 


Teeme vähem asju, mis meile meeldib, näiteks sõprade külastamine, hobidega 
tegelemine, lugemine või vähendame intensiivset liikumist. 


Vale on proovida stressi juhtida või maandada, näiteks alkoholiga, suitsetamisega, liigse 
magamisega või palju tähelepanu nõudvate tegevustega (nt pikka aega internetis või 
televiisorit vaadates) 


Aja jooksul võivad need võtta üle stressi tundemärgid. Samuti võivad nad muutuda omaette 
probleemideks. Stress võib põhjustada ka teisi raskeid tundeid, nagu meeleolu langus. 


Stressi põhjused 


Stress võib mõjutada mitmeid tegureid, olukordi, mõtteid ja käitumist. Kognitiivse 
käitumisravi (CBT) raamistik on viis, kuidas mõista stressi põhjustavate tegurite seost. See 
aitab meil mõista, miks meil on stress, miks stress jätkub, ja kuidas seda vähendada. 


CBT mudel näitab seda, et see, mida me mõtleme ja mida teeme, mõjutavad tugevalt meie 
tunded, kas me oleme kurb, mures, stressi all või õnnelik. See ei tähenda ainult seda, mis 
juhtub meiega, kui me tunnetame stressi, vaid seda, kuidas me sellesse suhtume. Näiteks, 
kujutagem ette, et on hilisöö ja oleme magamas, kui äkki äratab meid mingi müra. Võib-olla 


arvame: "Oh ei! Keegi on tulnud majja!" Ja tunnemegi end väga hirmununa. Teise 
võimalusena võime arvata, et "Kass saabus läbi kassiava" ja tunneme end vabanenuna. 
Mõelda või ette kujutada võib lõpmatu hulga erinevaid olukordi. CBT mudel näeb ette, et 
meie mõtted olukorrast mõjutavad meie stressi rohkem, kui olukord ise. 


Üllatuslikult mõjutab stress meie käitumist. Näiteks võib stressi juhtimise asemel püüda 
vähendada või vältida potentsiaalselt stressi tekitavaid olukordi. See võib aidata lühiajalises 
perspektiivis, kuid pikemas perspektiivis võib see põhjustada isegi rohkem stressi, kuna nii 
jälgitakse niivõrd pingsalt kõike ümbritsevat, et selline olukord tekitab juba omakorda 
stressi. 


See, kuidas inimesed reageerivad tinnitusele, on väga erinev. Mõned inimesed peavad 
seda oma elu suurimaks stressiks, teised suhtuvad sellesse neutraalselt ja rahulikult. Võib 
arvata, et see erinevus on tingitud erinevast tinnitusest erinevatel inimestel. See oleks 
arusaadav, kuid tinnituse uurimisandmed ei toeta seda ideed. Selle asemel näitavad tõendid, 
et põhjus, miks üks inimene on stressis ja teine mitte, on see, et nad suhtuvad tinnitusse 
erinevalt. 


Inimesed, keda vaevab pidev tinnitus, suhtuvad sellesse viisil, mis peegeldab meeleheidet, 
lootusetust, kaotustunnet, usku, et nad ei saa kunagi rahu ja vaikust ning arvamust, et teised 
ei saa nende piinadest aru. Nad võivad olla ahastuses oma tinnituse tõttu, soovivad sellest 
vabaneda ja muretsevad oma tervise pärast. Mõeldes selliselt nendes tingimustes võib 
tinnitust seostada suure stressiga ja läheb vaid vähe aega, kui kogu organism tervikuna on 
stressist haaratud. 


Lisaks on tinnituse teket, sh stressi, seostatud mitmesuguste emotsionaalsete ja füüsiliste 
teguritega. Kuigi ei ole alati selge, kas stress põhjustab tinnituse tekkimist või on lihtsalt 
seda võimendav tegur, on tavaline, et tinnitus hakkab tekitama suure stressi ajal või pärast 
stressi. Samuti on tavaline, et olemasolev tinnitus halveneb kõrge stressi ajal. Mõne inimese 
jaoks on tinnitus nagu nende stressi baromeeter, mis sageli langeb, kui elus on raskusi. 
Loomulikult võib tinnituse süvenemine, kui te juba kannatate niigi stressi all, lisada veelgi 
koormat ja viia "nõiaringini", kuna iga stress mõjutab teist. 


Tähelepanu ja harjumused 


Üks viis tinnituse ja stressi vahelise suhte mõistmiseks on tähelepanu osatähtsusega 
arvestamine. Igal minut päevast saame me ümbritsevast keskkonnast tohutult infot. Me ei 
suuda kogu sellele infotulvale korraga tähelepanu pöörata. Õnneks on meil süsteem, mis 
võimaldab meil valida, mida me esmajoones vastu võtma peaksime. Ülejäänud teave 
filtreeritakse välja. Filtreeritud teave on tavaliselt korduv või ebaoluline. Nii näiteks, kui me 
kuuleme kella tiksumist, mis on ju samuti omamoodi info, siis me ei pööra sellele üldse 
tähelepanu ega mõtle sellele. Kui me aga sellele teadlikult tähelepanu pöörame, muutub see 
meie jaoks tajutavaks. Teisisõnu, me harjutame ennast seda kuulama. 


Kui aga teavet peetakse ähvardavaks ja see põhjustab stressi, siis on meil raske seda 
filtreerida või sellega harjuda. Tegelikult, kui teavet peetakse emotsionaalselt oluliseks ja 


meie keha on valmistunud kriisiolukorraks, võib harjumusest saada meie vaenlane; me 
võime muutuda tundlikumaks ähvardava ohumärgi suhtes. Kõik see on seotud ka tinnituse 
probleemidega. Kui näeme tinnituses ohtu oma heaolule, siis keskendub meie tähelepanu 
sellele. Sellistes olukordades jälgime seda, nagu oleksime mingi ähvardava ohu võimuses. 
Protsess mitte ainult ei keskendu tinnitusele, vaid pöörab vähem tähelepanu ka muudele 
asjadele. Sellisel viisil tähelepanu pööramine tinnitusele võib muuta tinnituse tunduvalt 
valjemaks ja palju rohkem sekkuvaks. 


Sellega oleks seletatav ka see, miks tinnitus stressi puhul võib tekkida või juba 
olemasolev halveneda. Samuti võib see seletada, miks enamus tinnituse all kannatavaid 


inimesi suudavad seda taluda, ilma et see neid häiriks. 


Tinnituse ja stressi juhtimine 


Kognitiivse käitumismudeli muutmine ühes või mitmes valdkonnas võib aidata meil 
vähendada ebameeldivaid tundeid, näiteks stressi kahjulikke mõjusid, kas neid seostatakse 
tinnituse või muude elu probleemidega. 


Mõtted 


Meie mõtted on meie tunde mõjutamisel äärmiselt olulised. Seetõttu võib olla kasulik 
pöörata rohkem tähelepanu oma mõtetele ja teha kindlaks, kas need on kasulikud või mitte. 
Selliselt võime jõuda järeldusele, kas me omistame liiga palju tähelepanu oma tinnitusele. 


1. Olge teadlik konkreetsetest olukordadest / momentidest, kui teie tinnitus on eriti häiriv. 


2. Küsige endalt: "Millele ma sellel hetkel mõtlesin?" Ja siis kirjutage see üles. Ärge 
analüüsige toimunut, lihtsalt kirjutage see paberile. 


3. Nende mõtete hindamiseks kasutage järgmisi küsimusi: 


*Miks te arvate, et teie negatiivne suhtumine on põhjendatud - millised tõendid seda 
toetavad? 


*Kas on midagi, mis ütleb teile, et negatiivne suhtumine ei ole 

põhjendatud - milliseid tõendeid teil selle vastu on? 

*Mis on kõige hullem asi, mis võiks juhtuda? 

*Kui sõber küsis teilt sama probleemi kohta abi, mida te tallesoovitataksite? 
*Mida sõber teile ütleks? 


Ülaltoodut silmas pidades võime olla võimeline arendama rohkem kasulikke mõtteid, et 
harjutada ennast taluma tinnitust - näiteks meenutades endale, et see pole ohtlik ja 
tinnitusega on võimalik elada. Tinnituse poolt põhjustatud ebamugavustunnet on võimalik 
muuta. 


Füüsilised reaktsioonid 


Lõõgastust saab kasutada stressiga seotud füüsiliste reaktsioonide lahendamiseks. 
Erinevad inimesed saavad lõõgastuda erinevalt, kuid võib-olla soovite mõnda aega 
lõõgastuda kasvõi iga päev. Püüdkem mitte eeldada, et see aitaks vabaneda tinnitusest 
lõplikult. Enamasti ei ole see võimalik ja püstitada endale valeootusi võib lisada stressi; 
enamik inimesi saab leevendust, kuid see nõuab aega ja treenimist. 


Käitumine 


Mõned inimesed teevad muutusi oma käitumises, mis aitavad neil oma tinnitust paremini 
juhtida, näiteks keskendudes rohkem huvitavatele tegevustele ja vähem tinnitusele. Samuti 
on piisavalt võimalusi, mis võivad teie üldist stressi vähendada, mis võib tulemusena teie 
tinnitust positiivselt mõjutada: 


*Kerge treening, mis sobib meie füüsilisele tasemele 
*Võtkem endale aega 
*Kulutagem rohkem aega meeldivatele tegevustele ja suhtlemisele 


*Lahendagem oma probleemid või muutke oma elus asju, mis põhjustavad stressi, kui see 
on võimalik 


*Rääkigem oma probleemidest teiste inimestega, sõprade ja perega või nõustaja ja 
psühholoogiga. Kõige parem, kui meil on vestluskaaslasteks sama probleemi käes 
kannatavad inimesed — nad teavad kõige paremini, mida te tunnete 


Lugeja kirjutab 


Üllatuslikult sain kirja inimeselt, kes on juhtunud lugema meie ajakirja. Iseenesest on tore, 
et inimesed huvituvad sellest ja avaldavad omapoolset arvamust. Aljärgnevalt siis mulle 
saadetud kiri muutmata kirjaviisis: 


„Tere 

Minu tütar luges minule Teie juttu ja et mul oli ka Meneri haigus, siis räägin, kuidas mina 
sellest lahti sain. Meneri haigus tekkib üleväsitamisest. Ja selleks tuleb organismi rahustada 
ja talle puhkust anda. Minul oli haigus küll raske. Pea käis ringi ja silmade ees sähvisid 
välgud. Ma ei saanud hästi püsti seista, muudkui tahtsin lamada. Siis läks paremaks. 
Kõrvad ulusid ka vahel, aga mitte väga palju. Selleks et pea saaks puhata, tuleb võtta 
värskeid kaselehti kohe päris palju, et linasest riidest kotikene täis saaks. Seda tuleb õhtul 
soojaks teha ja siis pea alla panna. Igal kolmandal päeval tuleb uusi kaselehti panna. 
Niimoodi tuleb teha kaks nädalat, siis on pea selgeks läinud. Enam minul haigust ei ole ja 
pea on ka selgem. Ma olen 76 aastane naine ja elan koos oma tütrega. Temale on ka 
kaselehtede ravi hästi mõjunud. Aga kaselehed peavad olema värsked.” 


Niisiis selline soovitus. Kahjuks ei oska ma kommenteerida, kas see meetod toob 
leevendust Meniere'i haiguse puhul, mida kirjutajal siiski ei näi olevat, sest põhimine 
sümptom — tasakaaluhäire ja samuti ka kuulmislangus on jäänud mainimata. Kirjal puudub 
saatja aadress, templi järele otsustades on see saadetud Kehrast. Tore on siiski see, et teave 
meie tegevusest levib, kuigi pikkamööda. Aga ka maailma ei loodud ühe päevaga. 
Heinar Kudevita 


http://www.dizziness-and-balance.com/disorders/menieres/ 
menieres placebo.htm 

Võtsin hiljuti ühendust professor Timothy C. Hain iga 
Chicagost, kes vastas minu palvele rääkida mõne sõnaga 
Meniere'i haiguse ravisse puutuval teemal. Vastuseks minu 
küsimusele saatis ta väljavõtte oma hiljuti avaldatud pikemast 
artiklist, milles ta analüüsib seniseid ravimeetodeid. Tuleb kohe 
mainida, et ta on nende suhtes üsna skeptiline ja võimalik, et ka 
põhjusega. = Alljärgnev artikkel annab = ülevaate tema 

) seisukohtadest. 


Meniere i haiguse ravi võib põhineda platseeboefektil 


Timothy G. Hain, MD 


Platseeboefekt - Platseeboefekt on nähtus, mille puhul organism reageerib mingi faktori 
toimele vastavalt ka siis, kui see faktor on asendatud millegi muuga — piisab organismi 
ootusest, et tegu on tegeliku faktoriga. Näiteks võib tegu olla toimeainevaba 
rohuasendajaga, mis rohu mõju ikkagi esile kutsub. 

Kõige parem on suhtuda mõnevõrra skeptiliselt Meniere'i uutesse ravivõimalustesse. 

Kuna Meniere'i haigus varieerub väga laialdaselt, on vaja leida väga palju tõestusi, et 
kinnitada ühe või teise raviskeemi või seadme efektiivsust. Teisisõnu võib kergesti juhuda, 
et nende tõestuste hulka satub hulk patsiente, kelle jaoks saadud tulemus on tegelikult 
platseeboefekt. Seda ideed toetavad olulised andmed on välja toonud Nick Torok (1977) ja 
Ruckenstein (Ruckenstein jt 1991). Nick Torok (1977) vaatas läbi tohutu hulga pehmelt 
öeldes veidraid seadmeid, mis olid välja töötatud Meniere'i haiguse raviks. Meil on õnn 
elada riigis, kus on palju leidlikke inimesi, kuid kuigi nende poolt on välja mõeldud palju 
kummalisi seadmeid, ei ole neist siiani olnud mingit kasu haiguse ravimisel. 

Viimane rida Nick Toroki kokkuvõttest seniste uuringutulemuste kohta: 

„On väga vähe tõendeid selle kohta, et ükski neist seadmetest või vahenditest, olgu see siis 
meditsiiniline või kirurgiline, leevendaks Meniere'i haigust.” 

Meniere'i ravimiseks ei ole seadmeid, mis oleksid isegi minimaalselt efektiivsed. 

On väga häid tõendeid selle kohta, et teatavad ravimeetodid, mida nimetatakse 

destruktiivseteks ravimeetoditeks (destruktiivne — hävitav), nagu näiteks väikesed annused 


gentamütsiini. leevendavad pearinglust. Väga raskete haigusjuhtumite korral ongi see ainuke 
efektiivne meetod, kuigi kahjuks mitte ebasoovitavate kõrvalmõjudeta. 


Vaatleme ravimeetodeid: 


Betahistiin — mõju on erinev 

Tavaliselt soovitavad arstid betahistiini sisaldavaid ravimeid (betaserc). Mõjub erinevatele 
inimestele erinevalt. Paljud inimesed kinnitavad, et on sellest abi saanud, kuid suurem osa 
inimesi eitab seda. Võimalik, et tegemist on platseeboga. 


Cocculus 
See on homöopaatiline ravim, ja seepärast on see peaaegu kindlasti platseebo. Seda 
kasutatakse Meniere'i haiguse ja paljude muude kõrvahaiguse puhul. Platseeboga ei kaasne 


õnneks kõrvaltoimeid. http://homeopathyplus.com/know-your-remedies-cocculus- 
indicus-cocc/ 


Vertigo-Heel - ohutu platseebo 

Homöopaatiline ravim. Cocculuse variant, peaaegu kindlasti platseebo. Hiljutine uuring 
näitas, et Vertigo-Heel oli võrdselt efektiivne betahistiiniga. (Klein, 1998). See ei tähenda 
Betasercile just kiidusõnu. 


Tsink — platseebo 

Seda elementi on samuti peetud soovitavaks vertiigo jaoks. Klassikaline meditsiin ei 
kinnita tsingi puudust tasakaaluhäirete põhjustajana. Enamik asjatundjaid peavad tsinki 
platseeboks Meniere'i haiguse puhul. 


Ear-vite plus 

See on multivitamiinipreparaat. Vastavalt kirjeldusele sisaldab väikestes kogustes 
erinevaid vitamiine ja sidruniekstrakti. Infolehel ei ole ühtegi tõendusmaterjali ega andmeid 
selle kohta, kuidas see töötab. Seda reklaamib sama rühm, mis turustab "kogu kõrvavaigu 
eemaldamise vahendeid" (toimeaine — oliiviõli). 


Neurontiin - mõõdukalt efektiivne mõnede haiguse korral (migreen). 

See uus ravim, mis on näidustatud krampide ja valu raviks, võib osutuda kasulikuks ka 
vestibulaarsete häiretega patsientidel. Selle kasutamise kohta uuringuid ei ole. 
Olemasolevate nüstagmidega patsientidel on olnud julgustavaid tulemusi. 


NingXia 

See on "Young Livingi" poolt müüdud marjaekstrakt, mis sisaldab "eeterlikke õlisid". 
Ühel mu patsientidest oli märkimisväärne kuulmisprobleem, mis oli seotud selle toote 
kasutamisega. Meie ise ei ole veendunud selle toote kasulikkuses Meniere'i haiguse puhul. 


T-bio 

See on teine mitme koostisainega preparaat, mida soovitatakse peamiselt peapöörituse ja 
iivelduse puhul. Sellel on kaks peamist aktiivainet - dimenhüdriinat (dramamiin) ja ingveri 
juur. Selle preparaadi hinnaks on 14 dollarit 60 tableti eest, mis on küllaltki kallis. Me 
võime kergesti leida veebis paremaid pakkumisi. Need komponendid on saadaval ka 
apteekides tavapärase nime all. 


SPC helbed 


PC-helbed on mitmesugused kaerahelbed, valtsitud kaer, mida pakutakse Meniere'i 
haiguse raviks. Idee, et kaerajahu võib haigust parandada, on loomulikult ebausutav ja 
loogiliselt võiks küsida, kes ja kuidas on selle kasulikkuse uuringuid läbi viinud ja millised 
on olnud tulemused. Senised uuringud on olnud enam, kui tagasihoidlikud. See 
kommertstoode põhineb algselt 1998. aastal Rootsis asuvas haiglas läbiviidud uuringul, 
mille andmetele ei ole siiani ligipääsu. Teine Rootsi grupp, uuris 51 patsienti ja teatas, et 
selle toote tarvitamisel väheneb vertiigo peaaegu poole võrra. Selle tootmisega seotud 
ettevõtted on seni avaldanud 3 positiivset uuringut. Leong (2013) viis läbi uuringu 39 
patsiendil. Ta väitis, et enam kui pooled patsiendid said leevendust. Taanis läbi viidud 
sõltumatu uuring näitas, et tegemist oli platseeboga. (Ingvardsen ja Klokker, 2015). Kuna 
senised uuringud on olnud tagasihoidlikud ega nendesse ei ole kaasatud ala rahvusvaheliselt 
tuntud spetsialiste ja kuna turustajad tegelevad kalli kommertstootega, ei saa nende poolt 
korraldatud uuringuid pidada autoriteetseteks. 


spc-flakes 


Hapnikuravi 

Autorid lubavad Meniere'i haiguse leevendumist 15-päevase teraapiaga 90-minutilise 
seansiga päevas barokambris. Selle meetodi pooldajad teatavad paljudest 
paranemisjuhtumitest. Siiski puudub pikemaajaline uuring, mis toetaks seda arvamust. 
Oletatakse, et tegemist on platseeboefektiga. (vt. N. Toroki kirjutust "Old and New in 
Menieres"). See ravi on endiselt põhjendamatu. 


Ravimite süstimine 


Labürindi anesteesia — platseebo? 


(Adunka, Moustaklis jt 2003) Selles ravikuuris manustatakse süstimise teel lidokaiini või 
kinetiini läbi kuulmekile keskkõrva. Paranemisest teatas 66% patsientidest. On raske mõista, 
miks kõige rohkem tunniajalise mõjuga tuimestav vahend toob kaasa pikaajalise 
paranemise. Kinetiin on taime kasvufaktor, pestitsiid ja nahapreparaatide koostisosa. Selle 
positiivset mõju Meniere'i haiguse puhul ei ole piisavalt uuritud. 


Latanoprost — küsitava efektiivsusega ravim 

Grupp rootsi meedikud katsetas selle ravimi süstimist läbi kuulmekile üks kord päevas 3 
päeva jooksul. Uuriti 9 patsienti, kes teatasid peale raviseansi lõppemist tasakaaluhäirete 
leevenemisest (30%) ja kuulmise taastumisest. See on tegelikult ravim, mida kasutatakse 
glaukoomi raviks. See esialgu tagasihoidlik uuring näitab, et ravimil võib olla positiivseid 
omadusi. Kuid katsetus on alles algstaadiumis, seega ei saa veel väita, et see nii on. 


Gentamütsiinisüstid — mingil määral kasulikud, sest pärsivad tasakaalunärvi reageerimist 
sisemistele ärritajatele. Samas muutub inimese tasakaalutunnetus ja kõik ei harjugi uue 
olukorraga. Lisaks sellele väheneb süsti tagajärjel ka inimese kuulmisvõime. Seega võib 
seda meetodit kasutada vaid siis, kui teise kõrva kuulmistugevus on normaalne. 

Meniett seade — tõendid liigitavad selle platseebo hulka 

See seade, mis on välja töötatud Rootsis ja mida Medtronics müüb USA-s, sisaldab toru 
ja pumpa, mis tekitab suruõhuimpulsse (vasakpoolne pilt). Seade ja selle tööpõhimõte on 
üsna sarnane akvaariumipumbaga (parempoolne pilt). Meniett maksab 3500 dollarit - umbes 
100 korda rohkem kui akvaariumipump. On teatatud, et haigushood vähenevad selle seadme 
kasutamisel ligikaudu kaks korda. Siiani ei ole uuritud selle tegelikku kasutegurit. Hiljutine 
aruanne, mis hõlmas 18 uuringut (Bill Ahsan jt, 2014), andis teada, et seadme pikemaajalisel 
kasutamisel oli märgatav "teatav paranemise ilming". See on küllalki ebamäärane väljend ja 
paneb kahtluse alla seadme kasuteguri, mis selle hinda arvestades on niikuinii küsitav. 

Meniett'i seadme üksikasjalikum ülevaade (Syed, 2015) märkis, et "Meniertt-seadme 
kasutamisel Meniere'i haiguse puhul ei ole leitud mingeid kindlaid tõendeid selle kasuteguri 
kohta". Professor Herman von Sonsbeek (2015) järeldas samuti, et "viiest kaasatud 


uuringust ei ole tõendeid, mis näitaks, et surveravi mõjutab Meniere'i haiguse sümptomeid." 
Russo (2016) ei leidnud mingit vahet Meniett'i ja platseebo vahel. 


Meetodiks on paigaldada ventilatsioonitoru probleemsesse kõrva, seejärel rakendada 
surveimpulsse 5 korda päevas, kasutades pumpa. 

Väidetavalt vähendab seade endoliimfi surve tekkimist. On raske mõista, kuidas peaks 
pulseeriv õhurõhk sellega hakkama saama. Mõned on väitnud, et see seade "lüpsab 
endolümfi läbi endolümfiklapi". Anatoomia ei tunne sellise "endolümfiklapi" olemust. 
Sellest hoolimata võib Menietti "protsess" olla efektiivne inimestel, kellel on tegelikult 
perilümfi fistul ja kellel on see valesti diagnoositud kui Meniere'i haigus. Sel juhul me 
arvame, et "aktiivne efekt" pärineb pigem läbi kuulmekile asetatud ventilatsioonitorust kui 
Meniett'i pumbast. Me soovitame, et need, kes on huvitatud selle seadme kasutamisest, 
peaksid enne Menietti ostmist kaaluma eelnevalt ainult ventilatsioonitoru paigaldamist. 
Tihtipeale on ainuüksi juba sellest abi, kuigi mitte Meniere'i haiguse puhul. 

Nagu öeldud, on selle seadme kasutamiseks eelnevalt vajalik paigaldada 
ventilatsioonitoru e. šunt. Seade ise on kallis (umbes 3500 USD). Vastavalt tootjate 
veebisaidile on uurimustöös kasutatud vähem kui 1000 patsienti, mis ei ole kindel tõend 
selle seadme kasuteguri üle otsustamiseks. Gates jt (2004) poolt rahastatav uuring näitas, et 
seade on abiks (põhineb veel 166 patsiendi arvamusel). Õnneks on võimalik tagastada 
Meniett-i seade, kui see on 6 nädala jooksul osutunud kasutuks. Firma garanteerib ostuhinna 
tagastamise. 

Meie, Otoloogide Liidu arstid, soovitame vältida seda seadet. Vähem, kui 10% 
praktiseerivatest otoloogidest oleks selle kasutamise poolt. (Anders Kim, 2005). Me ei 


1? 


soovita kasutada Meniett'i ,,akvaariumipumpa 


Ventilatsioonitorud e. šundid — võivad omada mingit kasutegurit, mille kohta siiski ei ole 
piisavalt teavet. 

Meniere'i haiguse puhul kasutatavate ventilatsioonitorude implanteerimise kohta on 
olemas erinevaid arvamusi. See võib olla platseebo, kuid see on kergesti teostatav ja üldiselt 
ka kahjutu (vt lõiku "viimane abinõu"). Eustachi tõri häireid ei peeta üldiselt Meniere'i 
haigust stimuleerivaks (Maier jt, 1997). 


Keskkõrva lihase osatähtsus Meniere i haiguse ravis — platseebo? 

On oletatud, et keskkõrva lihastel on tähtis osa Meniire'i haiguse leevendamisel (Franz, 
2003). Esiteks on küsitav, kuidas arendada neid lihaseid, teiseks on seda protsessi raske 
järgida ja me tahaksime enne selle menetluse soovitamist näha rohkem uuringuid. See võib 
olla järjekordne platseebo. 


Meniere'i igat liiki ravi 

Ravist üldiselt. Mitmed Clevelandi kliiniku autorid ( J. Otol, 1997) uurisid pikaajalisi 
kuulmistulemusi ja elukvaliteeti Meniere'i haigust põdevatel patsientidel. Nad jõudsid 
järeldusele, et pikaajaliselt Meniere'i haigust põdevatel meditsiiniliselt või kirurgiliselt 


ravitavatel patsientidel ei leitud statistiliselt oluliselt erinevaid tulemusi võrreldes nende 
patsientidega, kelle puhul igasugune ravi puudus. See uuring lisab suuremat toetust üldisele 
arvamusele, et puudub efektiivne ravi, mis hoiab ära kuulmiskahjustuse Meniere'i puhul. 
Kuid peaaegu kõik nõustuvad, et mõni ravivorm mõjutab pearinglust, leevendades seda 
mõnevõrra. 


Valeinfo 


Dramaatilises ja eksitavas artiklis Anu Passary, ilmselt "Tech Times" ajakirjanik, avaldas 
artikli pealkirjaga "Cure for Meniere's disease discovered?" (,,Meniere'i haiguse ravi 
avastatud”) 

Siin küsis Anu tema poolt intervjueeritavalt Colorado otolarüngoloogilt dr Carol 
Fosterilt, mis viitab sellele, et Meniere on seotud migreeniga. Dr. Foster selgitas talle 
migreeni ravi olemust, kuid Anu Passary muutis selle "raviks Meniere'i jaoks". Kahjuks on 
see lihtsalt vale. On hästi teada, et Meniere'i haiguse ja migreeni vahel on mõndagi ühist. 
See avastus tehti juba ammu enne Dr. Fosteri uuringuid. See on vastutustundetu 
ajakirjandus, mis viitab sellele, et kahe haiguse vaheline seos tähendaks sama, et migreeni 
ravi sobiks ka menieerikutele. Nii ajakirjanik kui ka "Tech Times" peaksid häbi tundma, et 
nad avaldasid sellise eksitava artikli. Kui ,,Tech Times” oleks teaduslik ajakiri, oleks 
tagasivõtmine õige. Kuid see on lihtsalt veebiajaleht, mis ilmselt ei sisalda faktide kontrolli. 


Kuulsaid menieerikuid 


Emily Dickinson - (detsember 10, 1830 - mai 15, 1886) Emily Dickinson sündis edukas 
perekonnas, milles peeti au sees perekondlikke sidemeid ja traditsioone. Oma eluajal lasi 
Dickinson avaldada vähem kui tosina oma umbes 800 poeemist ja luuletusest. Alles peale 
tema surma avastas Emily noorem õde Lavinia oma õe kirjandusliku pärandi ja andis need 
1890. aastal avaldamiseks. See oli samm, mis muutis Emily Dickinsoni üleöö üheks 
Ameerika menukamaks poeediks. 


Kaasaegsete mälestuste kohaselt kannatas Emily suure osa oma elust pearingluste ja 
tinnituse all ja tema kuulmine oli märgatavalt vähenenud. 


If I read a book and it 
makes my whole body 
so cold no fire can ever 
warm me, I know that is 


poetry. 


Emily Dickinson 


